सेनाका खगेन्द्र तेस्रो टान अन्तर्राष्ट्रिय लाङटाङ–म्याराथन च्याम्पियन
नेपाली सेनाका खगेन्द्र भाट तेस्रो टान अन्तर्राष्ट्रिय लाङटाङ–म्याराथन च्याम्पियन बनेका छन् । उनले ३ घण्टा ४९ मिनेट २७ सेकेण्डमा ४२ किलोमिटर दूरी पार गरेका थिए । सेनाकै भरत खत्री ४ घण्टा ६ मिनेट १८ सेकेण्डमा सोही दूरी पार गर्दै दोस्रो भए । ४ घण्टा ७ मिनेट ५८ सेकेण्डका साथ सेनाकै सुवास कार्की तेस्रो भए । 
रसुवा — नेपाली सेनाका खगेन्द्र भाट तेस्रो टान अन्तर्राष्ट्रिय लाङटाङ–म्याराथन च्याम्पियन बनेका छन् । उनले ३ घण्टा ४९ मिनेट २७ सेकेण्डमा ४२ किलोमिटर दूरी पार गरेका थिए । सेनाकै भरत खत्री ४ घण्टा ६ मिनेट १८ सेकेण्डमा सोही दूरी पार गर्दै दोस्रो भए । ४ घण्टा ७ मिनेट ५८ सेकेण्डका साथ सेनाकै सुवास कार्की तेस्रो भए । महिलातर्फ निरकला कुलुङ राईले ४ घण्टा ५७ मिनेट १३ सेकण्डमा ४२ किमि दूरी पार गरी प्रथम भएकी छिन् । त्यस्तै ५ घण्टा २६ मिनेट १९ सेकेण्डमा पूर्णिमाया राई दोस्रो र सेनाकी सरती बासीले ५ घण्टा ५२ मिनेट २० सेकेण्डका साथ तेस्रो भएकी छिन् । संकृत पर्यटन तथा नागरिक उड्डयनमन्त्री रविन्द्र अधिकारीले म्याराथन प्रतियोगिताको लाङटाङको क्यानजिङ पुगेर उद्घाटन गरेका थिए । प्रतियोगिता लाङटाङको क्यानजिङबाट सुरुभइ लाङटाङगाउँ, थाङस्याप, घोडातबेला, लामाहोटल, रिम्चे, शेर्पागाउँ, खाम्जिङ, बृद्धिम, लिङलिङ हुँदै स्याफ्रुबेंसी आएर सम्पन्न भएको टानका कार्यासमिति सदस्य कार्यक्रम तथा खेलकुद विभाग संयोजक ऋतु ग्याम्दानले बताइन् । पदयात्राको तेस्रो गन्तव्य क्षेत्र मानिने लाङटाङ क्षेत्रमा ट्रेकिङ एजेन्सिज एशोसिएशन अफ् नेपाल (टान)ले तेस्रो टान अन्तर्राष्ट्रिय लाङटाङ म्याराथुन आयोजना गरेको हो । ७२ साल वैशाख १२ गतेको भूकम्पले क्षति गरेको लाङटाङ क्षेत्र अहिले पदमार्गको मर्मत तथा सुधार, होटल तथा घरहरुको पुनर्निर्माण भएसँगै सुरक्षित छ भन्ने सन्देश विश्वभर फैलाउन म्याराथन आयोजना गरिएको टानका अध्यक्ष नवराज दाहालले बताए । म्याराथनमा महिला र पुरुष दुवैतर्फका प्रथम हुने विजेताले १ लाख ५ हजार, दोस्रो हुनेले ७८ हजार ७ सय ५० र तेस्रो हुनेले ५२ हजार ५ सय नगद पुरस्कार र प्रमाण पत्र पाएका छन् । 